b'\n_START_ARTICLE_\nVin\xc3\xbc\xc3\xbclplast\n_START_PARAGRAPH_\nVin\xc3\xbc\xc3\xbclplast on pol\xc3\xbcklorovin\xc3\xbc\xc3\xbclvaikude baasil toodetav plast, mida kasutatakse kanalisatsiooni- ja ventilatsioonitorustike valmistamiseks. Vin\xc3\xbc\xc3\xbclplastil on suur keemiline p\xc3\xbcsivus. Ka enamik happeid ei avalda sellele kahjustavat m\xc3\xb5ju._NEWLINE_Vin\xc3\xbc\xc3\xbclplasti on kerge mehaaniliselt t\xc3\xb6\xc3\xb6delda. Kuumutamisel paindub kergelt. Kuuma \xc3\xb5huga on temperatuuril 220\xe2\x80\x93240\xc2\xa0\xc2\xb0C v\xc3\xb5imalik vin\xc3\xbc\xc3\xbclplasti keevitada vin\xc3\xbc\xc3\xbclplastist varrastega._NEWLINE_Materjali puuduseks on, et temperatuuril \xc3\xbcle 60\xc2\xa0\xc2\xb0C muutub ta plastseks ja \xe2\x80\x9320\xc2\xb0 juures hapraks. Arvesse tuleb v\xc3\xb5tta ka vin\xc3\xbc\xc3\xbclplasti joonpaisumist, mis on kuus korda suurem kui terasel.'